stanford-oval/wikipedia huggingface dataset:
Hit Row
היסטוריה > WWE > סמאקדאון (2021)

ב-1 באוקטובר בפרק של התוכנית סמאקדאון כחלק מהדראפט, הקבוצה הועברה למותג סמאקדאון. ב-12 באוקטובר בפרק של התוכנית NXT 2.0, סקוט הצליח להגן על תוארו בהצלחה מול סנטוס אסקובר; לעומת זאת, לאחר הקרב כרמלו הייס שעזר לסקוט לבלום את מתקפותיהם של קבוצת לגאדו דל פנטסמה, תקף את סקוט ופדה עליו את חוזה שקיבל בזכייתו במסגרת טורניר הפריצה של NXT, שהקנה לו חוזה ובו הזכות להתמודד על אליפות במותג לבחירתו. בקרב ביניהם, סקוט איבד את התואר לאותו הייס, הפסד שקטע תקופת כהונה של 105 ימים כאלוף. הקבוצה ערכה את הבכורה שלה במותג סמאקדאון ב-22 באוקטובר, כאשר סקוט וטופ דולה גברו על צמד מקומיים. ב-4 בנובמבר, בי-פאב שוחררה מהחוזה שלה. אדוניס, דולה וסקוט שוחררו גם הם מהארגון ב-18 בנובמבר, צעד שהוביל לפירוק הקבוצה באופן רשמי.
היסטוריה > ארגונים עצמאיים (2022)

לאחר שלושה חודשים משחרורם בחוזה מה-WWE, קבוצת Hit Row התאחדה בארגון עצמאי בשם MCW Pro Wrestling תחת שם חדש HitMakerZ במסגרת מופע, שהתקיים ב-19 במרץ 2022 במרילנד. האיחוד כלל את כל חברי הקבוצה, למעט "סוורב" סקוט, שכבר היה חתום על חוזה בארגון All Elite Wrestling‏ (AEW). ב-6 באוגוסט 2022, טופ דולה ערך את החזרה שלו לארגון ההיאבקות Coastal Championship Wrestling תחת שם הבמה ¢FRAN.
היסטוריה > החזרה ל-WWE‏ (2022–היום)

ב-12 באוגוסט בפרק של התוכנית סמאקדאון, קבוצת Hit Row, ללא סקוט, חזרה ל-WWE כאשר טופ דולה ואשנטה "תי" אדוניס גברו על שני מתאבקים מקומיים. בתקופה שבאה לאחר מכן, הקבוצה נכנסה לפיוד עם קבוצת Maximum Male Models (מאסה ומנסור), כאשר הם ניצחו את האחרונים ב-2 בספטמבר.
אליפויות והישגים

הישגים בארגון ההיאבקות World Wrestling Entertainment - WWE
אליפות צפון אמריקה של NXT (פעם אחת) – סקוט
הערות שוליים

↑  דיווח: קית' לי, קאריון קרוס וניה ג'קס הם חלק מהמתאבקים ששוחררו מחוזיהם ב-WWE
↑  שמונה מתאבקי WWE נוספים שוחררו מהחוזה שלהם כולל ג'ון מוריסון ושלושה חברי קבוצת Hit Row
Spiraeoideae

| ספיראיים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
תת־משפחה:: Spiraeoideae
שם מדעי
 Spiraeoideae ‏וולקר-ארנוט
Spiraeoideae הייתה תת-משפחה קטנה בתוך משפחת הורדיים; מכיוון שהקבוצה היא פאראפילטית, שיטת המיון העדכנית אינה מכירה בה כיום. הקבוצה כוללת בעיקר צמחים עשבוניים בעלי פריחה קטנה ומקובצת. כאשר השחלה מופרית, הפריחה הופכת למקבצי פירות קטנים סביב הגבעול.
המין המוכר ביותר בתת-משפחה זו הוא הספיראה, שמשמשת כצמח נוי. קיימים מינים נוספים בעלי שימוש ברפואה משלימה, כגון ה-Aruncus (זקן תיש, בתרגום מהכינוי האנגלי Goat's Beard) המשמש להרגעת עקיצות דבורים.
השם אספירין נגזר משמה של הספיראה. אחד מהצמחים המכילים את החומצה הסליצילית, החומר הפעיל באספירין, (המופק גם מקליפת ערבה) הוא העוקצנית (Filipendula ulmaria, או בשמה הנפוץ Meadowsweet). בעבר היא סווגה תחת הסוג ספיראה, ותויגה כ-Spirea ulmaria.
SAP (חברה)

| --- | --- |
לוגו סאפ טכנולוגיות מחשבים

 נתונים כלליים
 סוג:  חברה ציבורית, נסחרת בפרנקפורט וב-NYSE: SAP
 בורסה:  הבורסה לניירות ערך בניו יורק (3 באוגוסט 1998–SAP)  הבורסה לניירות ערך בפרנקפורט (4 בנובמבר 1988–SAP) 
 מייסדים:  קלאוס וורנראות'ר, הקטור הנס וורנר, קלאוס צירה, דייטמר הופ, האסו פלאטנר
 תקופת הפעילות:  1972–הווה (כ־52 שנים)
 חברות בנות:  ביזנס אובג'קטס  פילדגלאס  אריבה  SAP ארצות הברית  SAP אוסטרליה  סקסס פקטורס  KXEN  קונקור טכנולוגיות  SAP ČR  Gigya 
 מיקום המטה:  ולדורף 
 משרד ראשי:  וולדורף, גרמניה
 ענפי תעשייה:  תעשיית התוכנה, פיתוח תוכנה 
 מוצרים עיקריים:  ERP
 שווי שוק:  252.65 מיליארד אירו (10 באוקטובר 2024)
 הכנסות:  26 מיליארד אירו (2018)
 רווח תפעולי:  8,161,000,000 אירו (נכון ל־2023) 
 רווח:  6,139,000,000 אירו (נכון ל־2023) 
 הון עצמי:  43,157,000,000 אירו (נכון ל־31 בדצמבר 2023) 
 מנכ"ל:  Christian Klein 
 עובדים:  96,000 (2019)
  
 www.sap.com
 
SAP (ראשי תיבות בגרמנית של "Systeme, Anwendungen und Produkte in der Datenverarbeitung", בעברית: "מערכות, יישומים ומוצרים לעיבוד נתונים") היא חברה תוכנה אירופאית בין לאומית העוסקת בפיתוח תוכנות ארגוניות לניהול עסקים וקשרי לקוחות. מטה החברה ממוקם בוולדורף, באדן-וירטמברג, גרמניה, עם סניפים אזוריים ב-180 מדינות.
החברה

חברת SAP נוסדה ב-1972 בידי עובדי IBM לשעבר, קלאוס וולנראותר, הנס-ורנר הקטור, קלאוס צ'ירה, דייטמר הופ והאסו פלאטנר.
החברה מפעילה מרכזי פיתוח (SAP Labs) ב-17 מדינות: גרמניה (בה עובדים כמחצית מכלל עובדי החברה), ארצות הברית (בקליפורניה), יפן, ישראל ועוד 13 מדינות, ופעילה ב-180 מדינות. לחברה גם קרן השקעות בסטארטאפים בשם SAP.io.
בשנת 2008 רכשה SAP את חברת Business Objects שהייתה אחת החברות המובילות בעולם בתחום הבינה העסקית (Business Intelligence). במאי 2010 הודיעה החברה על רכישת חברת בסיסי הנתונים Sybase בתמורה ל-5.8 מיליארד דולר.
החברה פעילה רבות בתחום מחשוב הענן ורכשה מספר חברות בתחום מאז שנת 2012, על מנת להתמודד עם המתחרה העיקרית שלה, חברת אורקל. בין הרכישות, חברת Concur שנרכשה ב-8.3 מיליארד דולר ב-2014. פתרון הענן העיקרי של החברה נקרא HANA, והפך לאחד ממנועי ההכנסות העיקריים של החברה. זוהי פלטפורמת פיתוח, המספקת תשתית וכלים לבניית יישומי ביג דאטא הדורשים ביצועים גבוהים. החברה גם הגדילה מאז 2016 את פעילותה בתחום האינטרנט של הדברים (IoT).
בינואר 2019 הודיעה החברה על קיצוץ של ארבעת אלפים עובדים במסגרת תוכנית אסטרטגית למעבר לטכנולוגיות ענן מודרניות. באותה שנה היא רכשה חברת Qualtrics תמורת 8 מיליארד דולד.
באוקטובר 2019 הודיע מנכ"ל החברה ביל מקדרמוט שיפרוש מתפקידו, אחרי 9 שנים בתפקיד.
החברה > SAP.iO

SAP.iO היא קרן השקעות early stage של חברת SAP. הקרן ממוקדת בהשקעות בסטארטאפים בתחילת דרכם ונכון לשנת 2020 ביצעה הקרן מספר השקעות, ביניהן בחברת BigID.
החברה > פעילות החברה בישראל

מרכז הפיתוח של SAP ברעננה הוקם בשנת 1998 ומהווה חלק חשוב מרשת הפיתוח הגלובלית של SAP. קבוצת הפיתוח SAP-Gigya הוקמה בתל אביב בשנת 2019, עם רכישתה ומיזוגה לחברה של חברת גיגיה. בעבר היה לחברה גם מרכז בכרמיאל שנסגר ב-2014.
מוצרים > R/3

SAP מתמחה בחבילות תוכנה מסוג ERP ו-CRM. המוצר המרכזי של החברה נקרא בעבר SAP R/3, כאשר האות R מציינת עיבוד נתונים בזמן אמת ("Realtime"), והמספר 3 רומז על ארכיטקטורת המוצר, דהיינו, שלוש שכבות - מסד נתונים, שרת יישומים ותוכנת צד לקוח. 
כיום המוצר נקרא mySAP ERP והוא חלק מחבילת SAP Netweaver.
מקובל להתייחס למוצר זה (mySAP ERP או SAP R/3) כ-"גרעין" של מערכות SAP. המוצר מורכב מהמודולים הבאים:
מודולים פיננסים
FI - חשבונאות פיננסית-ספר ראשי, זכאים וחייבים
CO - חשבונאות ניהולית-תקציב, בקרה ותמחיר
AA - רכוש קבוע
RE - נדל"ן
מודולים לוגיסטיים
MM - מלאי ורכש
SD - מכירות והפצה
PM - ניהול אחזקה
PS - ניהול פרויקטים
PP - ניהול יצור
PM/CS - תחזוקת אתר ושירות לקוח
QM - ניהול האיכות
מודולים משותפים
DMS - ניהול מסמכים
Classification - סיווג אובייקטים
Variant Configurator - ניהול תצורה
ECM - ניהול שינויים הנדסיים
HR - משאבי אנוש - נקרא כיום HCM Human Capital Management
בתוך המערכת מופעלת שפת תכנות עילית ABAP.
מוצרים > R/3 > מוצרים משלימים ל-R/3

APO - Advanced Planner and Optimizer
BW - Business Information Warehouse
CRM - Customer Relationship Management
HRMS - Human Resource Management Systems
KW - Knowledge Warehouse
MI - Mobile Infrastructure
פלטפורמה חדשה בשם SAP NetWeaver.
בדרך כלל משתמשים עסקים גדולים בתוכנות של SAP, אך כעת, החברה מציעה גם לעסקים קטנים גרסאות של התוכנות.
All in one ו-SAP Business One - פתרונות למגזר העסקים קטנים ובינוניים.
מוצרים > SAP Business One

מוצר שפותח במקור על ידי חברת מנהל הישראלית, ונרכש על ידי SAP.
מוצר זה מהווה פתרון ERP לעסקים קטנים ובינוניים
SAP Business ByDesign
מוצר זה מהווה פתרון ERP כולל בענן במודל תוכנה כשירות (SAAS), מיועד לעסקים בינוניים ובעיקר לחברות צומחות
מוצרים > XI

ניהול אינטגרציה בין מערכות שונות בארגון.
בגרסאות החדשות נקרא PI - PROCESS INTEGRATION.
ל PI שני מרכיבים מרכזיים: מרכיב EAI ומרכיב BPM
מרכיב ה-BPM מתבסס על מנוע ה-Workflow של SAP.
בדומה למוצרי (EAI (Enterprise Application Integration שונים כגון Microsoft Biztalk Server ו-TIBCO, ה-XI עושה שימוש במתאמים (Adapters) כדי לאפשר תאימות לסטנדרטים שונים של תקשורת.
מוצרים > Duet

מוצר המקשר בין Microsoft Office למערכת ה-R/3 של SAP. המוצר מפותח במסגרת פרויקט משותף של חברת Microsoft וחברת SAP.
גרסה ראשונה של המוצר מקשרת בין Microsoft Outlook למערכת ה-ERP של SAP ואינה מאפשרת עריכת התאמה אישית למוצר (פברואר 2007).
מוצרים > SDN

קהילת המפתחים של SAP – מהווה ערוץ לשיתוף פעולה למפתחים, ארכיטקטים, יועצים ומיישמים של מוצרי SAP.
ב SDN ניתן למצוא פורומים, ספרייה טכנית, גלריית קודים, בלוגים ואמצעי לימוד אלקטרונים.
כל אלו תומכים בתקשורת פתוחה.
ב SDN ניתן למצוא מידע על מוצרי וטכנולוגית SAP, אך גם על שימושי מערכות מידע ותהליכים המשפיעים על המערכות בארגונים.
מוצרים > BPX

קהילת מומחי התהליכים העסקיים Business Process Expert. אלו הם אנשים בתוך (או מחוץ) הארגון – שתפקידם לגשר בין אנשי מערכות מידע לאנשים שאחראיים על התהליכים העסקיים בתוך הארגון.
מומחים אלו מבינים היטב את התהליכים העסקיים בארגון מחד, ומבינים את הטכנולוגיות ואת ההשפעה שלהן מאידך. 
הקהילה מספקת למומחים אלו ערוץ תקשורת לדון בתהליכים עסקיים שקיימים בתעשיות השונות (best practices) – באמצעות פורומים, בלוגים, מאמרים ועוד.
הערות שוליים

↑  SAP Company History, SAP (באנגלית)
↑  Unternehmensinformationen| Über SAP, SAP (בגרמנית)
↑  SAP Company Information | About SAP, SAP (באנגלית) (ארכיון)
↑  SAP רכשה את Sybase תמורת כ-6 מיליארד דולר, באתר גלובס, 13 במאי 2010
↑  SAP job cuts prove harsh realities of enterprise transformation, TechCrunch (באנגלית)
↑  אחרי 9 שנים: מנכ"ל SAP, ביל מקדרמוט, פורש מתפקידו, באתר כלכליסט, 11 באוקטובר 2019
↑  SAP, SAP.iO/, sap.io, ‏29 ביוני 2020
↑  מאיר אורבך והראל עילם, SAP מפטרת כ־50 עובדים וסוגרת מרכז פיתוח בכרמיאל, באתר כלכליסט, 12 במאי 2014
| --- | --- |
בקרת זהויות :  NLI: 987007270754805171  GND: 1067150072  ISNI: 0000 0004 0553 5872  LCCN: no96014747  NKC: osa2010542079  VIAF: 157404258   WorldCat (עם VIAF): 157404258
K136 Kooryong

| --- | --- |

 מידע כללי
 סוג:  ארטילריה רקטית
 מדינה מפתחת:  דרום קוריאה
 יצרן:  Doosan Enerbility
 מידע טכני
 אורך:  7.7 מטר
 רוחב:  2.5 מטר
 גובה:  2.9 מטר
 משקל:  16.4 טון
 מהירות:  80 קמ"ש
 טווח פעולה:  23 ק"מ (K30) 36 ק"מ (K33) 22 ק"מ (K37) 30 ק"מ (K38)
 מערכות נשק
 קליבר:  130 מ"מ 36×1 (K30) 131 מ"מ 36×1 (K33) 130 מ"מ 36×1 (K37) 130 מ"מ 36×1 (K38)
 קצב אש:  36 ר"ב ב-18 שניות
ה-K136 Kooryong (ברומניזציה: K136 'Gu-ryong) היא מערכת ארטילריה רקטית מורחבת 36 דרום קוריאנית שהומצאה ופותחה בשנת 1981.
היסטוריה

משגר הטילים המרובה K136 Kooryong 36 המורחב החל במחקר ופיתוח ב-1973 בסוכנות לפיתוח הגנה (ADD) כאמצעי תגובה למשגר רקטות מרובה "BM-21 122" מ"מ שברשותה של צפון קוריאה. מאוחר יותר, הדגם המשופר K136A1, שהוסיף צינור שיגור מנירוסטה ומערכת הידראולית, הובא לצבא דרום קוריאה מ-1987 עד 1991, ורקטות K33 ו-K38 עם טווחים של 36 ק"מ ו-30 ק"מ פותחו ב-1988.
מערכת הנשק, שנקראת "קוריונג", תוכננה, נוסתה ויוצרה בקוריאה עבור ארטילריה ותותחנים בשטח.
היסטוריה > העברות לצבא הפיליפינים

צבא הפיליפינים ניהל משא ומתן עם ממשלת דרום קוריאה להעברת משגרי ה-"MLRS" שלו עבור גדודי ה-MLRS שהופעלו לאחרונה של גדוד הארטילריה של הצבא. שלוש סוללות של "K136 Kooryong MLRS" מדרום קוריאה היו צפויות להימסר בשנת-2020. אף גם מסירת היחידות התעכבה מספר פעמים.
עיצוב

למשגר הרקטות המרובה יש 36 צינורות
והוא יורה רקטות K30 בעלות 130 מילימטר ו-K33 בעלות 131 מילימטר.
כמו כן, ישנם גם רקטות "K37" משופרות עם חומרי נפץ גבוהים לביצועים טובים יותר ורקטות "HE K37" מפוצלות מראש עם ראשי נפץ המכילים 16,000 כדורי פלדה. המשגר נישא על המשאית "M809 series 5-ton 6×6 truck"(אנ').
מפעילים

דרום קוריאה דרום קוריאה: נבנו כ-150 יחידות.
מצרים מצרים: כ-36 יחידות נרכשו ב-2004.
מפעילים > בעתיד

הפיליפינים הפיליפינים: ארבע סוללות בשווי של יחידות צפויות להימסר עם שלוש סוללות שיוקמו תחת צבא הפיליפינים ואחת תחת חיל הנחתים הפיליפיני. שתי סוללות שהושגו באמצעות תרומה מדרום קוריאה.
הערות שוליים

↑  Mangosing, Frances, "PH military to boost arsenal with South Korean hardware". Philippine Daily Inquirer. Archived, 12 בנובמבר 2021 (באנגלית)
↑  "South Korea-donated rocket system expected this June", Philippine News Agency, 27 באפריל 2022 (באנגלית)
↑  Pike, John, "Kooryong", www.globalsecurity.org
↑  "K136 Kooryong Multiple Launch Rocket System", Military-Today.com, 20 באוגוסט 2022 (באנגלית)
↑  "K136 Kooryong Multiple Launch Rocket System", Military-Today.com, 20 באוגוסט 2022 (באנגלית)
↑  "ציוד של צבא מצרים", www.globalsecurity.org, 23 בנובמבר 2023 (באנגלית)
↑  Nepomuceno, Priam, "Army to activate Aviation Regiment within this year", Philippine News Agency, 14 באוגוסט 2019 (באנגלית)
↑  "Discussing the K-136 Kooryong MLRS Acquisition of the Philippine Armed Forces"., Pitz Defense Analysis. 17 בנובמבר 2019 (באנגלית)
תרגיל ירי ימי של האי הצפון מערבי K136 קוריונג של צבא דרום קוריאה
תרגיל ירי משגר רקטות מרובות, צבא קוריאה
Pa' Ti + Lonely

"Pa' Ti + Lonely" (בעברית: "בשבילך + לבד") הוא סינגל כפול שהוקלט על ידי הזמרת-יוצרת האמריקאית ג'ניפר לופז, ביחד עם המוזיקאי הלטיני מאלומה, מתוך פסקול הסרט "חתונה בהפתעה", שעלה לאקרנים ב-11 בפברואר 2022. השיר יצא לאור ב-24 בספטמבר 2020, על ידי חברת התקליטים סוני מיוזיק לטין. "Pa' Ti" נכתב על ידי הצמד (לופז ומאלומה), לצד אנדראה מנג'ימארצ'י ("אלנה רוז"), ג'ון ליאונה ואדגר באררה והופק על ידי השניים גם כן. "Lonely" נכתב על ידי הצמד גם כן, לצד קווין מאוריסיו ג'ימנס לונדונו ובריאן סניידר לזקנו צ'אברה ("צ'אן אל ג'ניו"), שהפיקו את השיר בשמות הבמה שלהם "קווין ADG" ו"צ'אן אל ג'ניו" - "The Rude Boyz".
רקע וכתיבה

בזמן שקידמה את הסינגל "Medicine" באפריל 2019, אמרה לופז לאברו דרדן מרדיו Beats 1 כי האלבום הבא שהיא תוציא "יהיה קשור כנראה לסרט חדש". מאוחר יותר באותו החודש, הוכרז כי היא תככב לצד אוון וילסון בקומדיה הרומנטית, חתונה בהפתעה, שיעלה לאקרנים בשנת 2021. ביולי 2019 לוהק הזמר הקולומביאני מאלומה לגלם את ארוסה של לופז בסרט. במהלך שבוע הצילומים הראשון שלהם, שהתקיים ב-5 באוקטובר 2019, ביצעו לופז ומאלומה את שירה "No Me Ames" בהופעה שהתקיימה במדיסון סקוור גארדן בניו יורק. בפברואר 2020 אישרה לופז שהיא תוציא אלבום חדש לצד "Marry Me", שישמש גם כפסקול הסרט. היא אמרה לג'ימי פאלון שהאלבום יכלול שירים ("שישה או שמונה") שהוקלטו על ידה ושירים ("שניים או שלושה") שהוקלטו על ידי מאלומה, כמו גם דואט בין השניים שיהיה גם שיר קצבי וגם בלדה.
ב-18 ביוני 2020, לופז חשפה כי היא עובדת על מוזיקה חדשה והצהירה כי: "אני לא יכולה לחכות שתשמעו כבר את "Pa' Ti"." חודש לאחר מכן, היא פרסמה תמונה שלה באולפן ההקלטות שלה, יחד עם מאלומה עם הכיתוב: "Pase lo que pase 'toy pa' ti". בהמשך חשפה בראיון לווראייטי כי היא הקליטה שני שירים חדשים עם מאלומה שייצאו לאור "בזמן הקרוב". לדברי לופז, הם "עברו כימיה כל כך מהנה וטבעית" בזמן שעבדו על "Marry Me", מה שהוביל אותם לרצות להקליט מוזיקה נוספת מעבר למה שכבר הקליטו עבור הסרט. ב-21 בספטמבר 2020, לופז ומאלומה פרסמו הצצה בת 15 שניות ברשתות החברתיות שלהם, במטרה להודיע כי הם יוציאו שיתוף פעולה כפול, שנקרא "Pa' Ti + Lonely", ביומיים האחרונים, מאלומה פרסם 2 הצצות קטנות לקליפ הצפוי להשתחרר ב-24 בספטמבר. ב-24 בספטמבר 2020. מאוחר יותר, אושר שהשיר הכפול יהיה חלק מפסקול הסרט "Marry Me", תוך שהוא יהיה שיר הנושא שלו.
הרכב

"Pa' Ti" הוא שיר מסוגת הרגאטון, בו לופז ומאלומה שרים על "מה שיש לאחד להציע לאחר באמצעות כסף, עושר ודברים בסגנון הזה". הפזמון מדבר על כך וניתן לראות זאת בשורות: "Todo lo que tengo es pa 'ti, pa' ti / Pase lo que pase, estoy pa 'ti, pa' ti"; שמשמעותן: "כל מה שיש לי הוא בשבילך, בשבילך / מה שקורה, אני כאן בשבילך, בשבילך". מנגד, "Lonely" הוא שיר שהפעימות בו איטיות והוא עצמו מאוד עמיד ושקט.
ביקורת

ג'ון קרמניקה מהניו יורק טיימס תיאר את "Pa' Ti + Lonely" כ"שיר חד ויעיל של ג'ניפר לופז ומלאומה. הקולות של השניים תואמים היטב וניתן לראות שהם מעוניינים בעיקר בקצב ולא בכוח. כמו כן, השיר מושקע במלודרמה יותר מאשר בעומק. 'Pa Ti' הוא העלייה; מעין פלירטוט פריך שקשה להתווכח איתו. ואז 'Lonely' הוא הקריסה. כלומר, יש בו פחות יציבות".
ג'סיקה רואיז מבילבורד תיארה את הלחן של שתי הרצועות כ"מדבקות" והדגישה שיש "כימיה קולית בין לופז ומאלומה". כמו כן, כתב ג'ייסון ליפשוץ מבילבורד כי "הכימיה הקולית של השניים ניכרת בשתי הרצועות, שכן לופז מציגה צד יותר קליל בקול שלה, על מנת להתאים אותו לקולו של מאלומה; אם לצמד יהיה שיתוף פעולה נוסף ואפילו ארוך יותר, ניתן לראות כי הוא יהיה זכור עד מאוד".
וידאו קליפ

הקליפ הכפול של "Pa' Ti" ו-"Lonely" בוים על ידי ג'סי טררו וצולם במשך שלושה ימים בהנטינגטון, ניו יורק, שבמדינת ניו יורק. השיער של לופז בקליפ עוצב על ידי כריס אפלטון ואת האיפור שלה עשתה מרי פיליפס. כאשר תואר המראה של לופז בקליפ, נאמר כי: "במחצית הראשונה של הקליפ מוצגת לופז כשהיא יותר נחמדה ומתונה, ואז בחצי השני היא הופכת לגרועה ורעה כביכול. החצי הראשון הוא די נקי מבחינת המעשים שהשניים מבצעים ובחצי השני הוא הופך למלוכלך עד כדי כך שניתן לראותה בורחת מהכלא". לופז שיתפה פעולה עם רוב זנגארדי ומריאל האן במהלך הצילומים של הקליפ.
הקליפ מתחיל ב-"Pa' Ti", בו ניתן לראות את לופז כמיליארדרית שנחקרת בעקבות גילוי של שחיתות; מאלומה מגלמת את שומר הראש שלה. סצנות שונות מציגות את לופז רוקדת במשרדה, כמו גם שרה עם מאלומה בווילה שלה ובגג המשקיף על העיר ניו יורק. ככל שמתקדם הקליפ של "Pa' Ti", השניים מתקרבים בהדרגה ובסופו של דבר מגיעים למיטה יחד. "Lonely" מתחיל איפה ש-"Pa' Ti" מסתיים ובו ניתן לראות את לופז ומאלומה במיטה כאשר ה-FBI מתחיל לפשוט על הווילה שלה. לופז נעצרת ועד מהרה מגלה ששומר הראש והמאהב שלה הוא למעשה סוכן FBI סמוי. מאוחר יותר, השניים נקלעים למפגש סוער כשהם מתעמתים זה עם זה בחדר החקירות אליו לופז נלקחת. לאחר מכן, לופז מבצעת קטע ריקוד בכלא, לפני שמאלומה עוזר לה לברוח. כעבור חודשיים, מאלומה מוצא את לופז כשהיא יושבת בבר באבו דאבי; לופז מתרחקת כש-"Lonely" מסתיים וכך נגמר הקליפ.
הווידאו קליפ, כמו גם קליפ של מאחורי הקלעים, הוקרנו לראשונה ב-24 בספטמבר 2020, ב-TikTok Live. צ'לסי סאנצ'ס מהרפרס בזאר תיארה את הקליפ של "Pa' Ti + Lonely" כ"נרטיב קולנועי (דוגמה: "הזאב מוול סטריט" פוגש את "שיקגו")" והוסיפה כי "כמה מרגעי האופנה החמים ביותר הופיעו לנו על המסך בעת הצפייה בו". מייק ווס מ-Idolator הצהיר כי "התקציב שבקליפ עולה על התקציב של רוב הסרטים העצמאיים", וכינה אותו כ"נהדר מההתחלה ועד הסוף".
קידום

עם הקרנת הבכורה של הקליפ בטיקטוק, לופז הזמינה את שתי הטיקטוקריות המצליחות ביותר באפליקציה, צ'ארלי ד'אמליו ואדיסון ריי, להתחיל בפלטפורמה "אתגר ריקודים" לקידום המכירות של "Pa' Ti". אתגר הריקודים מציג בתוכו את הכוראוגרפיה של לופז בקליפ של "Pa 'Ti", ונכון ל-29 בספטמבר 2020, פוסטים עם ההאשטאג "‎#PaTiChallenge" הניבו מעל 1.3 מיליארד צפיות בפלטפורמה. כחלק מהאתגר, לופז וטיקטוק חברו לחברת היוגורט יופלה, שהחליטה לתרום דולר ל-Feeding America עבור כל האשטאג "‎#PaTiChallenge" ו-"‎#YoplaitimeDonation", עד ל-30 באוקטובר 2020.
רשימת השמעה

| Pa' Ti> מס' | Pa' Ti> שם | Pa' Ti> משך | Pa' Ti>  | Pa' Ti>  | Pa' Ti>  | Pa' Ti>  | Pa' Ti>  | Pa' Ti>  | Pa' Ti>  |
| --- | --- | --- | --- | --- | --- | --- | --- | --- | --- |
| 1. | Pa' Ti  | 3:50 |  |  |  |  |  |  |  |
| 2. | Pa' Ti" (Spanglish Version)  | 3:50 |  |  |  |  |  |  |  |
| משך כולל: | משך כולל: | 7:40 |  |  |  |  |  |  |  |
| Lonely> מס' | Lonely> שם | Lonely> משך | Lonely>  | Lonely>  | Lonely>  | Lonely>  | Lonely>  | Lonely>  | Lonely>  |
| --- | --- | --- | --- | --- | --- | --- | --- | --- | --- |
| 1. | Lonely  | 3:19 |  |  |  |  |  |  |  |
| משך כולל: | משך כולל: | 3:10 |  |  |  |  |  |  |  |
| Pa' Ti + Lonely> מס' | Pa' Ti + Lonely> שם | Pa' Ti + Lonely> משך | Pa' Ti + Lonely>  | Pa' Ti + Lonely>  | Pa' Ti + Lonely>  | Pa' Ti + Lonely>  | Pa' Ti + Lonely>  | Pa' Ti + Lonely>  | Pa' Ti + Lonely>  |
| --- | --- | --- | --- | --- | --- | --- | --- | --- | --- |
| 1. | Lonely  | 3:50 |  |  |  |  |  |  |  |
| 2. | Pa' Ti" (Spanglish Version)  | 3:50 |  |  |  |  |  |  |  |
| 3. | Lonely  | 3:19 |  |  |  |  |  |  |  |
| משך כולל: | משך כולל: | 10:58 |  |  |  |  |  |  |  |
מיקומי שיא > "Pa' Ti"

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 106 |  |
|  אל סלוודור | מוניטור לטינו | 11 |  |
|  אקוודור | מוניטור לטינו | 13 |  |
|  ארגנטינה | ארגנטינה הוט 100 | 99 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 9 |  |
|  ארצות הברית | מצעד האירפליי הלטיני | 13 |  |
|  ארצות הברית | מצעד שירי הפופ הלטיניים | 3 |  |
|  ארצות הברית | מצעד האירפליי הקצבי הלטיני | 11 |  |
|  ארצות הברית | מצעד השירים מתחת להוט 100 | 25 |  |
|  בולגריה | BAMP | 7 |  |
|  בוליביה | מוניטור לטינו | 12 |  |
|  גואטמלה | מוניטור לטינו | 13 |  |
|  הונגריה | Rádiós Top 40 | 5 |  |
|  הונדורס | Honduras Top 50 | 14 |  |
|  הרפובליקה הדומיניקנית | מוניטור לטינו | 8 |  |
|  ולוניה | אולטראטופ 40 | 33 |  |
|  ונצואלה | רקורד ריפורט | 7 |  |
|  ישראל | מדיה פורסט ישראל | 12 |  |
|  מקסיקו | טופ 100 – מקסיקו | 12 |  |
|  ספרד | PROMUSICAE | 57 |  |
|  פוארטו ריקו | מוניטור לטינו | 4 |  |
|  פורטוגל | מצעד הסינגלים הפורטוגזי | 148 |  |
|  פנמה | מוניטור לטינו | 6 |  |
|  פרו | מוניטור לטינו | 11 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים | 33 |  |
|  קרואטיה | טופ ליסטה | 40 |  |
|  שווייץ | המצעד השווייצרי | 74 |  |
מיקומי שיא > "Lonely"

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  הונגריה | Rádiós Top 40 | 19 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 24 בספטמבר 2020 | הזרמת מוזיקה • הורדה דיגיטלית | "Pa' Ti + Lonely" | סוני מיוזיק לטין |  |
| איטליה | 2 באוקטובר 2020 | רדיו להיטים עכשוויים | "Pa' Ti (Spanglish Version)" | סוני מיוזיק לטין |  |
| עולם | 11 בדצמבר 2020 | תקליט 12 אינץ' | "Pa' Ti + Lonely" | סוני מיוזיק לטין |  |
| עולם | 5 בפברואר 2021 | פיקצ'ר דיסק 12 אינץ' | "Pa' Ti + Lonely" | סוני מיוזיק לטין |  |
אבדלה בוקראם

חַיְמֶה אַבְּדָלָה בּוּקָרָאם אוֹרְטִיס (בספרדית: Jaime Abdalá Bucaram Ortiz; נולד ב-20 בפברואר 1952) הוא פוליטיקאי אקוודורי שכיהן כנשיא אקוודור במשך שישה חודשים בין 1996 ל-1997, בטרם הודח בידי הקונגרס בעילה של אי-כשירות נפשית.
חייו

בוקראם נולד בגואיאקיל למשפחה ממוצא לבנוני, שרבים מבניה היו מעורבים בפוליטיקה. דודו, אסאד בוקראם, היה ממייסדי מפלגת ה-CFP‏ (Concentración de Fuerzas Populares; "ריכוז כוחות העם"), בן דודו, אוורואס בוקראם, כיהן כנשיא הקונגרס הלאומי, וגיסו, חיימה רולדוס, היה בעצמו נשיא אקוודור, בשנים 1979–1981.
בצעירותו עסק רבות בספורט. הוא התחרה בריצת 110 מטר משוכות באולימפיאדת מינכן, ואף צעד בראש המשלחת האקוודורית בטקס הפתיחה של המשחקים. בהמשך למד משפטים באוניברסיטת גואיאקיל.
חייו > קריירה פוליטית

הקריירה הציבורית של בוקראם החלה ב-1979, כשמונה למפקד המשטרה בגואיאקיל, והוא בן פחות מ-28. בתפקידו זה עסק רבות באכיפת מוסר. בין היתר, הצעיד עצורים בעבירות זנות והומוסקסואליות לאורך 25 בלוקים בעיר, תוך שעוברי האורח מטיחים בהם עלבונות.
ב-1985 נבחר בוקראם לראש עיריית גואיאקיל מטעם המפלגה הרולדוסיסטית האקוודורית, שהיה בין מייסדיה ונקראה על שם חיימה רולדוס. בתקופה הקצרה שבה כיהן כראש העיר, היה מעורב ממשלו בפרשיות שוחד וגנבה, ובלחץ הצבא התפטר מתפקידו. הוא נמלט ממשפט ומצא מקלט מדיני בפנמה. בקרב העם האקוודורי נתפס בוקראם כמי שנרדף על ידי האליטות, ובעודו בגלות הפופולריות שלו גברה. ב-1987 הוענקה לבוקראם חנינה, והוא שב לארצו והתמודד בבחירות לנשיאות ב-1988. הוא הצליח להעפיל לסיבוב השני, אך הפסיד למועמד המפלגה הסוציאל-דמוקרטית, רודריגו בורחה. אחותו, אלסה בוקראם, נבחרה באותה שנה לראשת עיריית גואיאקיל.
לאחר הבחירות חודשו ההליכים הפליליים נגדו. הוא שוב נמלט מהמדינה, עד שב-1992 החליט הקונגרס לשוב ולחון אותו. הוא התמודד בשנית בבחירות שנערכו באותה שנה, אך הפעם כלל לא עבר לסיבוב השני, ולתפקיד נבחר סיקסטו דוראן באיין ממפלגת האיחוד הרפובליקני. עם זאת, הוא המשיך למלא תפקיד מפתח בפוליטיקה האקוודורית, באמצעות חברי הקונגרס מטעם מפלגתו, ותוך שיתוף פעולה הולך וגובר עם המפלגה הסוציאל-נוצרית (Partido Social Cristiano,‏ PSC), והיושב ראש שלה, נשיא אקוודור לשעבר, לאון פברס-קורדרו. שיתוף הפעולה נפסק לקראת הבחירות של 1996, שבהן ראו שתי המפלגות הזדמנות לכבוש את השלטון.
בבחירות שנערכו ב-1996 ניצח בוקראם בסיבוב השני את מועמד ה-PSC, חיימה נבוט, בפער של 8%. קמפיין הבחירות שלו התמקד באזורים הכפריים, שתושביהם זכרו לרעה את תקופת שלטונה של ה-PSC בעבר, והוא ניצח בהם בהפרש ניכר. לעומת זאת, בערים הגדולות, קיטו וגואיאקיל, הייתה ידו של נבוט על העליונה. כסגניתו של בוקראם נבחרה רוסליה ארטאגה, שכיהנה כשרת החינוך בממשלתו של דוראן-באיין, והביעה לא פעם ביקורת על מדיניותו השמרנית.
חייו > כנשיא אקוודור

ב-10 באוגוסט 1996 הושבע בוקראם כנשיא. הוא הנהיג מדיניות כלכלית נאו-ליברלית וקידם יוזמות של הפרטה.[דרוש מקור] בתוך כך, נהג ממשלו בפזרנות רבה,[דרושה הבהרה] והוא אופיין בשחיתות שקוממה נגדו את הציבור הרחב. בין היתר, נהג לערוך קונצרטים פרטיים ומסיבות פאר בארמון הנשיאות, ואף תכנן לשלם לדייגו ארמנדו מרדונה מיליון דולר כדי שישחק משחק אחד במועדון הכדורגל ברצלונה ספורטינג קלוב, שבוקראם שימש נשיאו. ב-5 בפברואר 1997 נערכו בערי המדינה הפגנות ענק נגד ממשלו.
הקונגרס אף הוא לא היה שבע רצון מהתנהלותו של בוקראם, ולמחרת החליט להדיחו מכהונתו בעילה של אי-כשירות נפשית. ההחלטה יצרה משבר חוקתי, שכן היא התקבלה ברוב רגיל, ולא ברוב מיוחס של שני שלישים, וללא חוות דעת רפואית, כנדרש על פי החוקה. ארטאגה מילאה את מקומו במשך חמישה ימים, בטרם הוחלפה בנשיא הקונגרס, פביאן אלרקון.